62025CO0160_INF
2025 m. lapkričio 10 d. Teisingumo Teismo (šeštoji kolegija) nutartis(Wawicz (
i
))
(Byla C‑160/25)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kuris aiškiai matyti iš jurisprudencijos – Vartotojų apsauga – Direktyva 93/13/EEB – Nesąžiningos sąlygos sutartyse su vartotojais – Sąlygos pripažinimo nesąžininga pasekmės – Hipoteka užtikrintos paskolos, indeksuotos užsienio valiuta, sutartis – Valiutų keitimo kurso nustatymas – Nesąžiningas konvertavimo sąlygos elementas – Atgrasomasis poveikis – Nacionalinio teismo pareigos – Nesąžiningo sąlygos elemento atskiras pobūdis“
Vartotojų apsauga – Nesąžiningos sąlygos sutartyse su vartotojais – Direktyva 93/13 – Sąlygos pripažinimas nesąžininga – Apimtis – Hipoteka užtikrintos paskolos, išreikštos viena valiuta ir indeksuotos kita valiuta, sutartis – Nacionalinė jurisprudencija, pagal kurią leidžiama palikti galioti šią sutartį pašalinus nesąžiningą šių valiutų konvertavimo sąlygos elementą – Leistinumas – Sąlyga – Savarankiškus įsipareigojimus, kuriuos galima atskirti nuo kitų šioje nuostatoje numatytų pareigų, numatantis elementas – Patikrinimas, kurį turi atlikti nacionalinis teismas
(Tarybos direktyvos 93/13 6 straipsnio 1 dalis ir 7 straipsnio 1 dalis)
(žr. 24–31, 34, 35 punktus ir rezoliucinę dalį)
Rezoliucinė dalis
1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 6 straipsnio 1 dalis ir 7 straipsnio 1 dalis
turi būti aiškinamos taip:
jos neprieštarauja nacionalinei jurisprudencijai, pagal kurią lieka galioti verslininko ir vartotojo sudaryta kredito sutartis, išreikšta viena valiuta ir indeksuota kita valiuta, nepaisant to, kad iš sąlygos dėl šios valiutos pirkimo ir pardavimo kurso nustatymo pašalintas elementas, numatantis minėtos valiutos vidutinio konvertavimo kurso koregavimą pagal kredito davėjo nustatytą pirkimo ir pardavimo maržą, dėl jo nesąžiningo pobūdžio, jeigu minėtas elementas sudaro sutartinį įsipareigojimą, atskirą nuo kitų toje nuostatoje numatytų įsipareigojimų, t. y. įtvirtina savarankiškus įsipareigojimus, kuriuos galima atskirti nuo kitų minėtoje sąlygoje numatytų įsipareigojimų.
(
i
)	Šios bylos pavadinimas išgalvotas. Jis neatitinka jokios bylos šalies tikrojo vardo, pavardės ar pavadinimo.